Document ID: 32009D0710

NÕUKOGU OTSUS,
14. september 2009,
millega muudetakse otsust 1999/70/EÜ riikide keskpankade välisaudiitorite kohta Národná banka Slovenska välisaudiitori osas
(2009/710/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
võttes arvesse Euroopa Keskpanga 25. juuni 2009. aasta soovitust EKP/2009/14 Euroopa Liidu Nõukogule Národná banka Slovenska välisaudiitorite kohta (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist auditeerivad EKP nõukogu poolt soovitatud sõltumatud välisaudiitorid, kelle kiidab heaks Euroopa Liidu Nõukogu.
(2)
Nõukogu 8. juuli 2008. aasta otsuse 2008/608/EÜ (vastavalt Euroopa Ühenduse asutamislepingu artikli 122 lõikele 2 ühisraha kasutuselevõtu kohta Slovakkias 1. jaanuaril 2009. aastal) (2) artikli 1 kohaselt võttis Slovakkia ühisraha kasutusele 1. jaanuaril 2009.
(3)
Národná banka Slovenska seaduse artikli 38 kohaselt auditeeritakse Národná banka Slovenska raamatupidamise aastaaruandeid kooskõlas Euroopa Keskpankade Süsteemi ja Euroopa Keskpanga põhikirja artikliga 27.
(4)
EKP nõukogu soovitas nõukogul kiita heaks Národná banka Slovenska välisaudiitorina majandusaastaks 2009 Deloitte Audit s.r.o.
(5)
On asjakohane järgida EKP nõukogu soovitust ning muuta otsust 1999/70/EÜ (3) sellele vastavalt,
ON TEINUD JÄRGMISE OTSUSE:
Artikkel 1
Otsuse 1999/70/EÜ artiklisse 1 lisatakse järgmine lõige:
„16. Deloitte Audit s.r.o. kinnitatakse käesolevaga Národná banka Slovenska välisaudiitoriks majandusaastaks 2009.”
Artikkel 2
Käesolevast otsusest teatatakse EKP-le.
Artikkel 3
Käesolev otsus avaldatakse Euroopa Liidu Teatajas.
Brüssel, 14. september 2009

Labels: 2
4
9
18
15